The Rising of the Shield Hero

The Rising of the Shield Hero () on japanilaisen Aneko Yusagin luoma light novel -sarja, joka julkaistiin alun perin web novelina Shōsetsuka ni Narō -nimisellä sivustolla ja myöhemmin sovitettiin myös manga- ja animesarjaksi.

Aiya Kyū teki light noveleihin perustuvan mangasarjan, josta Media Factory on julkaissut 15 albumia. Sekä light novel että manga julkaistiin myös Pohjois-Amerikassa One Peace Booksin lisensoimana. Animesarjan ensimmäinen tuotantokausi alkoi 9. tammikuuta 2019 ja päättyi 26. kesäkuuta 2019. Toinen tuotantokausi alkoi 6. huhtikuuta 2022 ja päättyi 29. kesäkuuta 2022. Sarjalle on tilattu myös kolmas tuotantokausi.

Juoni 

Naofumi Iwatani on 20-vuotias yliopiston opiskelija, joka löysi kirjastosta kirjan, joka kertoi neljästä pyhästä aseesta ja niitä kantaneista sankareista. Yhtäkkiä kirja lähettää Naofumin toisessa ulottuvuudessa sijaitsevaan kuningaskuntaan nimeltä Melromarc, jonne ilmestyy hänen lisäkseen myös kolme muuta japanilaista: Motoyasu Kitamura, Ren Amaki ja Itsuki Kawasumi. Heistä tulee sen ulottuvuuden legendaarisina sankareina palvotut neljä kardinaalisankaria (), joiden tehtävä on suojella kyseistä maailmaa tietyin väliajoin ilmestyvien ”aaltojen” () kautta tulevilta ulottuvuuksienvälisiltä hirviöiltä. Naofumista tulee Kilpisankari (), Motoyasusta Keihässankari (), Renistä Miekkasankari () ja Itsukista Jousisankari (). Melromarcin kansalaiset tukevat täysin Motoyasua, Reniä ja Itsukia, jotka saavat koottua omat ryhmänsä taistelemaan heidän rinnalleen, mutta suhtautuvat vihamielisesti Naofumiin. Lisäksi Melromarcin esikoisprinsessa Malty S. Melromarc, seikkailijanimeltään Myne Sophia, varastaa Naofumin tavarat ja syyttää Naofumia seksuaalisesta ahdistelusta.

Ennen niin optimisesta ja iloisesta Naofumista on tullut kyyninen ja vihainen, joten saadakseen muodostettua oman ryhmän avuksi taistelemaan aaltoja vastaan, hän ostaa orjakauppiaalta supikoiramaisia piirteitä omaavan puoli-ihmistytön () Raphtalian ja myöhemmin myös munan, josta kuoriutuu filoliaali (), lintumainen olento, joka pystyy omaksumaan myös lyhytkasvuisen ihmisen ulkomuodon ja jolle Naofumi antaa nimen Filo. Vaikka Raphtalia ja Filo eivät pysty orjamerkkiensä vuoksi kapinoimaan Naofumin käskyjä vastaan, Naofumi aidosti välittää ja huolehtii heistä ja kokemustasojen nousun myötä Raphtalia ja Filo muuttuvat hetkessä lapsista lähes aikuisiksi. Naofumi matkustaa ympäri Melromarcia ja yrittää kaikin tavoin välttää tulemasta enää huijatuksi, alkaen vähitellen saada maineensa puhdistettua ja kohdaten lukuisia vihollisia yrittäessään selvittää totuutta siitä mistä aallot tulevat.

Hahmot

Päähahmot 

Ääninäyttelijät: Kaito Ishikawa (Japani), Billy Kametz (Englanti, 1. kausi), Stephen Fu (Englanti, 2. kausi)
20-vuotias yliopiston opiskelija, joka päätyi ulottuvuuteen, jossa Melromarc sijaitsee, avaamalla kirjan, joka kertoi neljästä legendaarisesta aseesta ja niitä kantavista sankareista. Kirja lähetti hänet kuningaskuntaan nimeltä Melromarc, jossa hänestä tuli Kilpisankari, yksi neljästä kardinaalisankarista (Melromarcin ulottuvuuden legendaariset sankareit). Hänellä oli alun perin naiivi ja hyväntahtoinen luonne, mutta muiden sankareiden pilkattua kilpeä pelkkään puolustukseen solvetuvaksi kolmen muun legendaariseen aseen soveltuessa hyökkäykseen, Melromarcin kansalaisten halveksittua häntä uskonnollisten ennakkoluulojensa vuoksi ja Melromarcin esikoisprinsessa Maltyn syytettyä häntä seksuaalisesta ahdistelusta, Naofumista tuli kyyninen ja epäluottavainen muita kohtaan. Hän ei edes halunnut jatkaa sankarina. Vasta kun hänen orjastaan uskolliseksi taistelutoveriksi varttunut Raphtalia alkoi puolustaa häntä, hän alkoi vähitellen uskoa, etteivät kaikki halua hänelle pahaa, ja kuningatar Mirellian puhdistettua hänen maineensa, hän alkoi suhtautua velvollisuuteensa myönteisemmin.

Raphtalia
Ääninäyttelijät: Asami Setō (Japani), Erica Mendez (Englanti)
Alun perin 10-vuotias supikoiramaisia piirteitä omaava puoli-ihmistyttö, jonka perhe ja kotikylä joutuivat aaltojen hyökkäyksen kohteeksi, minkä jälkeen Melromarcin ritarit tappoivat eloonjääneet aikuiset ja myivät lapset orjiksi. Naofumi osti Raphtalian orjakauppias Beloukasilta kouluttaakseen tästä miekkataistelijan avukseen, koska Naofumi itse ei voinut aluksi lainkaan hyökätä kilvellään. Vaikka Raphtalia olikin orja, Naofumi antoi hänelle lääkkeitä, kun tämä oli sairas ja lohdutti häntä, kun tämä näki painajaisia. Tämän vuoksi, kun Motoyasu yritti vapauttaa Raphtalian orjuudesta, Raphtalia halusi yhä jatkaa Naofumin rinnalla ja halusi jopa uskollisuuden osoituksena ottaa uuden orjamerkin. Raphtalia muuttui fyysisesti kokemustason nousun myötä nopeasti 18-vuotiaan naisen näköiseksi ja hänellä oli jopa tunteita Naofumia kohtaan, mutta Naofumi piti häntä enemmän ”tyttärenään”. Hän toimi myöhemmin väliaikaisesti Glassin ja Kizunan maailmassa Vasallikatanan () kantajana.

Filo
Ääninäyttelijät: Rina Hidaka (Japani), Brianna Knickerbocker (Englanti)
Filoliaali, joka kuoriutui munasta, jonka Naofumi osti orjakauppias Beloukasilta. Filoliaalit olivat puhuvia lintumaisia hirviöitä, jotka toimivat vaunujen vetojuhtina. Kasvattuaan isoksi, hän saa kyvyn muuttua lyhytkasvuiseksi vaaleahiuksiseksi siivekkääksi tytöksi. Motoyasu ihastuu Filon ihmishahmoon, mutta Filo itse ei pidä Motoyasusta ja potkaisee tätä usein lintumuodossaan. Filosta tuli Melromarcin toisen prinsessan, Meltyn, paras ystävä ja Filon vuoksi myös Naofumi luotti Meltyyn. Myöhemmin paljastui, että koska Naofumi on kardinaalisankari ja kasvatti Filon, Filosta voi kasvaa harvinainen kuningatarfiloaali.

Sivuhahmot 

Ääninäyttelijät: Makoto Takahashi (Japani), Xander Mobus (Englanti)
21-vuotias yliopiston opiskelija, joka oli päätynyt Melromarcin ulottuvuuteen jouduttuaan kahden hänestä kiinnostuneen naisen puukottamaksi. Motoyasusta tuli Keihässankari. Hänellä on muuten hyväntahtoinen luonne, mutta hän yrittää jatkuvasti tehdä vaikutuksen naisiin. Tämän vuoksi hän uskoi jopa sokeasti Melromarcin esikoisprinsessa Maltyn syytöksiä siitä, että Naofumi olisi ahdistellut Maltya seksuaalisesti. Hän otti Maltyn osaksi omaa ryhmäänsä ja hyväksyi muutenkin ryhmäänsä pelkkiä naisia. Hän uskoi Maltya vielä senkin jälkeen, kun Naofumin maine oli puhdistettu. Kaikista naisista hän ihailee eniten Filoa, koska tämä muistuttaa häntä eräästä videopelihahmosta. Mutta Filo inhoaa Motoyasua ja usein potkaisee tätä.

Ääninäyttelijät: Yoshitsugu Matsuoka (Japani), Alan Lee (Englanti)
16-vuotias lukio-opiskelija, joka tulee vaihtoehtoisesta Japanista missä virtuaaliteknologia on hyvin kehittynyttä. Hän oli juuri joutunut rikollisen puukottamaksi suojellessaan parasta ystäväänsä, kunnes päätyi Melromarcin ulottuvuuteen. Renistä tuli Miekkasankari. Hän on etäinen muista ja turvautuu oman ryhmänsä apuun vain, jos kohtaa vihollisia, joita ei voi voittaa yksin. Ren ottaa asemansa yhtenä kardinaalisankareista vakavammin kuin Itsuki ja Motoyasu ja suhtautuu Naofumiin vähemmän epäilyttävästi kuin he. Hänen on myös vaikea suhtautua positiivisesti siihen, jos alemman kokemustason omaava vastustaja voittaa hänet.

Ääninäyttelijät: Yoshitaka Yamaya (Japani), Erik Scott Kimerer (Englanti)
17-vuotias lukio-opiskelija, joka tulee vaihtoehtoisesta Japanista, missä ihmisille oli kehittynyt psyykkisiä voimia. Hän oli juuri vähällä kuolla auto-onnettomuudessa, mutta päätyi Melromarcin ulottuvuuteen. Itsukista tuli Jousisankari. Hän haluaa olla kaikista kardinaalisankareista paras ja antaa itsestään vaikutelman oikeuden puolustajana. Siksi hän valitsi ryhmäänsäkin ihmisiä, jotka pitivät itseään oikeamielisempinä kuin muut, mukaan lukien Melromarcin aatelistoon kuuluvan Maldin. Mutta pysäyttääkseen korruptoituneina pitämiään kylänherroja, hän ei edes yritä selvittää todellisia syitä näiden käytökseen.

Melty Q. Melromarc
Ääninäyttelijät: Maaya Uchida (Japani), Jackie Lastra (Englanti)
10-vuotias Melromarcin toinen prinsessa ja isosiskonsa Maltyn asenteen vuoksi myös kuningaskunnan kruununperijä. Hän yritti turhaan saada isänsä sopuun Naofumin kanssa ja Naofumi itsekin suhtautui aluksi epäluottavaisesti Meltyyn, kunnes Filon luottamus Meltyyn sekä Kolmen Sankarin Kirkkoa palvovan ritarin ja Maltyn yritykset salamurhata Melty ja lavastaa Naofumi syylliseksi vakuuttavat Naofumin siitä, että Melty oli luotettava. Hän todella pitää filoliaaleista ja hänestä tulee Filon paras ystävä.

Mirellia Q. Melromarc
Ääninäyttelijät: Kikuko Inoue (Japani), Katelyn Gault (Englanti)
Melromarcin kuningatar, joka toisin kuin miehensä ja esikoistyttärensä tai osa Melromarcin aatelisista, ei suhtaudu epäluuloisesti Kilpisankariin eikä puoli-ihmisiin. Hän oli lähtenyt diplomaattisille valtiovierailuille naapurimaihin samaan aikaan kun Aultcray, Malty ja Kolmen Sankarin Kirkon jäsenet kutsuivat neljä kardinaalisankaria pelkästään Melromarciin vastoin hänen ja muiden valtioiden tahtoa. Hän palaa Melromarciin, kun kirkon ylipappi Biscas T. Balmus yrittää tappaa kardinaalisankarit ja kuningasperheen jäsenet, auttaa Naofumia puhdistamaan maineensa ja Balmusin petturuuden johdosta korvaa Kolmen Sankarin Kirkon aseman valtionuskontona kaikkia kardinaalisankareita palvovalla Neljän Sankarin Kirkolla. Hän oli tätä ennen lähettänyt ”Varjoiksi” kutsumiaan palvelijoita pitämään kardinaalisankareita silmällä ja puolustamaan Naofumia muiden syytöksiltä.

Aultcray Melromarc XXXII
Ääninäyttelijät: Yutaka Nakano (Japani), Taylor Henry (Englanti)
Melromarcin kuningaspuoliso, joka syntyi alun perin Faubreyn kuningasperheeseen nimellä Lüge Lansarz Faubrey. Hän vihaa puoli-ihmisiä ja Kilpisankaria, koska Siltlvetin kuningaskuntaa asuttavat puoli-ihmiset tappoivat hänen vanhempansa ja myöhemmin myös hänen siskonsa Lucian ja koska yksi edellisistä Kilpisankareista aikoinaan auttoi puoli-ihmisiä perustamaan Siltveltin. Hän oli aikoinaan Melromarcin ritari sekä Sauvasankari (), yksi seitsemän tähden sankareista (Melromarcin ulottuvuuden vasallisankarit) ennen kuin hänestä tuli kuningatar Mirellian puoliso. Henkilökohtaisen vihansa vuoksi hän ja hänen esikoistyttärensä Malty suostuivat Kolmen Sankarin Kirkon pyyntöön kutsua kaikki neljä kardinaalisankaria pelkästään Melromarciin vastoin muiden valtioiden ja Mirellian tahtoa, tehdäkseen Kilpisankarin elämästä mahdollisimman vaikeaa ja pitääkseen kolme muuta täysin omalla puolellaan. Hän menetti myöhemmin asemansa kuninkaallisena rangaistuksena teoistaan ja Naofumin pyynnöstä hänelle annettiin uudeksi elinikäiseksi lailliseksi nimeksi ”Trash”. Hänen asenteensa Kilpisankaria alkoi vähitellen muuttua, kun hän tapasi ensi kertaa puoli-ihmiset Fohlin ja Atlan, jotka paljastuivat Lucian lapsiksi.

Glass
Ääninäyttelijät: Megumi Han (Japani), Morgan Berry (Englanti)
Henkikansan () rotuun kuuluva ja kimonoon pukeutuva nainen, joka on Viuhkasankari (), yksi oman rinnakkaisulottuvuutensa vasallisankareista. Hän hyökkäsi alun perin Melromarcin ulottuvuuteen aaltojen aikaan voidakseen tappaa sen ulottuvuuden kardinaalisankarit, uskoen sen olevan ainut keino pelastaa oma ulottuvuutensa aalloilta. Naofumi on ainut kardinaalisankari, jota hän pitää arvoisenaan vastustajana, koska muut kardinaalisankarit eivät kyenneet edes vahingoittamaan häntä. Solmii myöhemmin aselevon Naofumin kanssa pysäyttääkseen Kyo Ethninan ja Henkikilpikonnan, ja he löytävät Kizuna Kazayaman, Glassin kauan kadoksissa olleen ystävän ja heidän ulottuvuutensa ainoan eloonjääneen legendaarisen sankarin. Vasta Kizunan vaatimuksesta Glass luopuu tavoitteestaan tappaa toisten maailmojen sankareita.

L’Arc Berg Sickle
Ääninäyttelijät: Jun Fukuyama (Japani), Alejandro Saab (Englanti)
Noin 30-vuotias mies, joka on Glassin ulottuvuudessa Viikatesankari (), yksi sen ulottuvuuden vasallisankareista sekä nimeltään mainitsemattoman kotimaansa kuningas. Tutustui Naofumiin, kun hän ja hänen kumppaninsa Therese Alexandrite kulkivat samalla laivalla Cal Mira -saaristolle. Hän piti Naofumia hyvänä ihmisenä eikä uskonut tämän olevan Kilpisankari ennen kuin seuraava aalto iski Cal Miraan. Silloin hän ja Therese paljastivat olevansa samasta ulottuvuudesta kuin Glass ja että he pyrkivät tämän ohella pelastamaan ulottuvuutensa tappamalla toisten ulottuvuuksien sankareita. Naofumi ja L’Arc eivät kuitenkaan edelleenkään suhtautuneet toisiinsa yhtä vihamielisesti kuin Glass. Kyon ja Henkikilpikonnan pysäyttämisen jälkeen he tunsivat voivansa olla aidosti ystäviä niin kuin ennen Cal Miran aaltoa.

Kizuna Kazayama
Ääninäyttelijät: Miyu Tomita (Japani), Lizzie Freeman (Englanti)
18-vuotias nuori nainen, joka on Metsästyssankari (), yksi Glassin maailman kardinaalisankareista. Hänet oli kutsuttu kardinaalisankariksi kauan ennen kuin aallot edes uhkasivat hänen maailmaansa, ja hän sai tehtäväkseen kukistaa paha Lohikäärmekeisarin. Hän jäi kukistuttuaan vangiksi vihollisvaltakunnan taianomaiseen labyrinttiin, mistä Naofumi ja Rishia Ivyred löysivät hänet. Tavatessaan pitkän ajan jälkeen vanhan ystävänsä Glassin, hän käski tätä lopettamaan hyökkäykset maailmaan, jossa Naofumi toimi Kilpisankarina, ja yhdisti voimansa Naofumin ja Glassin ryhmien kanssa Kyo Ethninan lopulliseksi pysäyttämiseksi.

Eclair Seaetto
Ääninäyttelijät: Ruriko Aoki (Japani), Dawn M. Bennett (Englanti)
Alun perin aatelissukuinen Melromarcin ritari, jonka isä oli Seaetton entinen kuvernööri. Hänen isänsä piti valvoa kuningatar Mirellian käskyjen noudattamista tämän poissa ollessa ja ettei kukaan Melromarcissa uhkaa puoli-ihmisten asuttamaa provinssia. Mutta Kolmen Sankarin Kirkon jäsenet murhasivat hänet ensimmäisen aallon aikana, orjuuttivat provinssin puoli-ihmiset ja syyttivät Eclairia maanpetoksesta. Hänet vapautetaan vankilasta Cal Miraan iskeneen aallon jälkeen sekä lähetetään auttamaan kardinaalisankareita kouluttamaan näiden ryhmien jäseniä. Hän oli alhaisesta kokemustasostaan huolimatta jopa Raphataliaa ja Reniä taitavampi miekkailija. Naofumi on ainut, joka kunnioitti Eclairin miekkailutaitoja, mutta Eclair ei aluksi pitänyt siitä, miten epäluottavainen ja kyyninen Naofumi oli.

Viholliset 
Malty S. Melromarc
Ääninäyttelijät: Sarah Emi Bridcutt (Japani), Faye Mata (Englanti)
Melromarcin esikoisprinsessa, joka on menettänyt asemansa kruununperijänä pikkusiskolleen Meltylle piloille hemmotellun ja juonittelevan asenteensa vuoksi. Hän käyttää seikkailijanimeä Myne Sophia ja teeskenteli ensin liittyvänsä Naofumin ryhmään, kunnes varasti tämän kaikki tavarat ja valehteli isälleen sekä muille kardinaalisankareille Naofumin yrittäneen ahdistella häntä seksuaalisesti. Hän liittyy hänen syytöksiään sokeasti uskovan Motoyasun ryhmään ja tekee salaa yhteistyötä Kolmen Sankarin Kirkon kanssa salamurhatakseen Meltyn ja lavastaakseen Naofumin muistakin rikoksista. Mutta koska Malty ei ollut aidosti uskollinen kirkolle, ylipappi Biscas T. Balmus päätti tappaa kardinaalisankareiden lisäksi myös hänet ja muut kuningasperheen jäsenet. Myöhemmin oikeudenkäynnissä Mirellia sai vahvistettua, että kaikki Maltyn syytökset olivat valetta ja häneltä riistettiin kokonaan asemansa kuninkaallisena. Aluksi Naofumi olisi halunnut, että Malty ja Aultcray teloitetaan, kunnes hän päättikin vain antaa heille uudet elinikäiset lailliset nimet. Malty sai uudeksi nimekseen ”Bitch” ja uudeksi seikkailijanimekseen ”Whore”. Hän jatkoi yhä Motoyasun ryhmän jäsenenä, kunnes hylkäsi hänet lopullisesti Henkikilpikonnan hyökätessä Melromarciin, ja liittoutui Kolmen Sankarin Kirkon jäljellä olevien jäsenten, sekä Maldin, Kyo Ethninan ja Takt Faubreyn kanssa varastaakseen aaltojen olemassaolon takana olevan olennon antamilla voimilla kardinaalisankareiden ja seitsemän tähden sankareiden aseet.

Mald
Ääninäyttelijät: Taiten Kusunoki (Japani), D. C. Douglas (Englanti)
Melromarcin aatelistoon kuuluva ritari, joka työskenteli alun perin Itsukin ryhmässä ja halveksi Kilpisankaria ja puoli-ihmisiä. Naofumi ei koskaan muista hänen nimeään, vaan käyttää hänestä kutsumanimeä ”Armor”. Hän puolusteli käytöstään aina sillä, että uskoi aatelisena olevansa aina oikeassa. Kateellisena siitä miten taitava Rishia Viyred oli, Mald lavasti muiden Itsukin ryhmän jäsenten avustuksella hänet syylliseksi Itsukille tärkeän esineen rikkomiseen saadakseen tekosyyn erottaa hänet ryhmästä. Mald hylkäsi Itsukin lopullisesti Henkikilpikonnan hyökätessä Melromarciin, ja liittoutui myöhemmin Kolmen Sankarin Kirkon jäljellä olevien jäsenten sekä Maltyn kanssa varastaakseen aaltojen olemassaolon takana olevan olennon antamilla voimilla kardinaalisankareiden ja seitsemän tähden sankareiden aseet.

Biscas T. Balmus
Ääninäyttelijät: Takayuki Sugō (Japani), Christopher Smith (Englanti)
Kolmen Sankarin Kirkon (), Melromarcin valtionuskonnon, ylipappi. Light novelissa ja mangassa ylipapin nimeä ei mainittu ja animessa hänen asemansa on ylipapin sijasta paavi. Kirkkonsa opetusten vuoksi hän uskoo, että Keihässankari, Miekkasankari ja Jousisankari ovat ”jumalallisia” henkilöitä ja tavalliset ihmiset Jumalan lapsia, mutta Kilpisankari ja puoli-ihmiset ”paholaisia” ja että jokainen, joka ei pidä Kilpisankaria pahana, on joko aivopesty tai itsekin paholainen. Aluksi hän esitti Naofumille olevansa hyväntahtoinen mies ja toivoi salaa, että aallot tuhoaisivat Naofumin hänen puolestaan. Mutta Naofumin osoittauduttua muita sankareita pätevämmäksi ja saatua osan Melromarcin asukkaista muuttamaan käsityksensä Kilpisankarista, kirkon auktoriteetin menettämistä pelkäävä Balmus julisti muut kardinaalisankarit ”huijareiksi” ja paljasti todellisen luonteensa, päättäen tuhota kaikki neljä kardinaalisankaria omin käsin. Hän päätti tuhota myös Melromarcin kuningasperheen, koska Mirellia ja Melty eivät uskoneet kirkon opetuksiin ja koska Aultcray ja Malty olivat kirkon kannattajia vain itsekkäistä syistä. Hänellä on hallussaan legendaarinen jäljitelmäase, joka voi ottaa sekä keihään, miekan että jousen muodon ja jonka lataamiseen vaaditaan manaa sadoilta kirkon papeilta ja nunnilta.

Kyo Ethnina
Ääninäyttelijät: Ryōhei Kimura (Japani), Sean Chiplock (Englanti)
Alun perin Glassin ulottuvuudessa Kirjasankari (), yksi sen ulottuvuuden vasallisankareista. Hän oli älykäs tutkija ja piti itseään ”nerona”, mutta piti rinnakkaisulottuvuuksia, joihin oli päätynyt, pelkkänä pelinä ja halusi aaltoja vastaan taistelemisen sijasta löytää keinon ohjata niitä ja muita suuria voimia mielensä mukaan. Onnistuttuaan salaa pääsemään Melromarcin ulottuvuuteen, hän otti hallintaansa Henkikilpikonnan, yhden sen ulottuvuuden neljästä suojelijaeläimestä, voitti helposti Motoyasun, Renin ja Itsukin ja alkoi sen avulla ryöstää sieluja lukuisilta Melromarcin ja muiden saman ulottuvuuden valtioiden asukkailta. Vasallikirja ei kuitenkaan täysin omasta tahdostaan valinnut Kyo’ta Kirjasankariksi eikä kirja myöskään pitänyt hänestä, ollen syynä siihen miksi Kyo ei hallinnut sen voimia täysin. lLiittoutui myöhemmin Kolmen Sankarin Kirkon jäljellä olevien jäsenten, sekä Maltyn ja Maldin kanssa varastaakseen aaltojen olemassaolon takana olevan olennon antamilla voimilla kardinaalisankareiden ja seitsemän tähden sankareiden aseet.

Muut 
Erhard
Ääninäyttelijät: Hiroki Yasumoto (Japani), Imari Williams (Englanti)
Melromarcin pääkaupungissa asuva aseseppä ja entinen seikkailija. Hän tapasi Naofumin jo silloin ennen kuin Malty oli pettänyt Naofumin ja kuuli myöhemmin Naofumiin kohdistuvista syytöksistä. Erhard kuitenkin näki Naofumin silmistä, etteivät syytökset olleet totta, ja antoi hänelle vaatteet, joita tämä on siitä asti Kilpisankarina kantanut. Naofumi kävi siitä lähtien hänen luonaan aina, kun tarvitsi uusia varusteita itselleen tai muille ryhmänsä jäsenille. Erhard oli myös ainut kilpiä myyvä Melromarcin aseseppä eikä hän suhtautunut epäluuloisesti puoli-ihmisiin.

Beloukas
Ääninäyttelijät: Kenichi Ogata (Japani), Frank Todaro (Englanti)
Hämäräperäinen kauppias, joka myy hirviöitä ja orjia Melromarcin asukkaille. Häntä kutsutaan useissa medioissa vain Orjakauppiaaksi. Auttaakseen Naofumia nostamaan kokemustasoaan, hän tälle esitteli useita puoli-ihmisorjiaan ja Naofumi päätti ostaa Raphatalian. Vaikka kuningas Aultcray ja Malty yrittivät juonitella Raphtalian vapaaksi, Raphtalia halusi pysyä uskollisena Naofumille, jolloin Beloukas teki hänelle uuden orjamerkin. Samalla hän myi Naofumille munan, josta Filo kuoriutui. Hän arvostaa sitä miten tarkka ja varovainen Naofumi on tehdessään kauppoja hänen kanssaan, ja tuntee itsensä yhä tärkeämmäksi, kun kuulee miten paljon Raphtalia ja Filo ovat kasvaneet Naofumin huostassa.

Fitoria
Ääninäyttelijät: Sakura Tange (Japani), Cristina Vee (Englanti)
Filolialaisten kuningatar, jolla oli hyvin pessimistinen näkemys ihmisistä. Hän oli vuosisatoja vanha ja ainut eloonjäänyt yhden edellisen kardinsankarin taistelutovereista. Pessimistisyydestään huolimatta, hän oli luvannut edellisille kardinaalisankareille suojelevansa maailmaa ja suojeli salaa alueita, joita kukaan muu ei puolustanut aaltojen hyökkäyksiltä. Annettuaan Naofumille suojapaikan Kolmen Sankarin Kirkolta, hän vaati tätä yrittämään tulla toimeen Motoyasun, Renin ja Itsukin kanssa ja huomasi myös Filon potentiaalin tulla seuraavaksi kuningatarfiloliaaliksi. Myöhemmin Fitoria on ottanut yhteyttä Naofumiin kommunikoimalla telepaattisesti Filon kautta.

Therese Alexandrite
Ääninäyttelijät: Saori Hayami (Japani), Erika Harlacher (Englanti)
L’Arcin matkakumppani Glassin ulottuvuudesta, joka Tutustui Naofumiin kun hän ja L’Arc kulkivat samalla laivalla Cal Mira -saaristolle. L’Arcilla on tunteita häntä kohtaan, mutta Therese itse näkee hänet pelkkänä ystävänä. Therese kuuluu jalokivi-ihmisten () rotuun, jonka edustajat syntyvät aina suuri jalokivi otsassaan ja pystyvät käyttämään muita jalokiviä ammentaakseen voimaa niistä. Hän on saanut jopa apua Naofumilta uusien korujen hiomisessa. Vaikka hän taisteli Glassin puolella, hänkään ei L’Arcin tavoin halunnut nähdä Naofumia vihollisensa. Esiintyy ainoastaan alkuperäisessä light novelissa sekä animessa.

Rishia Ivyred
Ääninäyttelijät: Natsuko Hara (Japani), Kira Buckland (Englanti)
Korruptoituneen aatelisen orjana ollut ujo ja kömpelö tyttö, jonka Itsuki pelasti ja värväsi omaan ryhmäänsä. Ajan myötä muut ryhmästä uskoivat Rishiasta olevan enemmän harmia kuin hyötyä. Myöhemmin kun Rishia auttoi ratkaisevasti kardinaalisankareita voittamaan taistelun Cal Mira -saaristolle ilmestynyttä aaltoa vastaan, Itsuki ja muut hänen ryhmästään ovat niin kateellisia, että lavastavat hänet syylliseksi erään Itsukin tärkeän varusteen rikkoutumiseen ja erottavat hänet. Naofumi pyytää Rishian liittymään omaan ryhmänsä antaakseen tälle tilaisuuden todistaa Itsukin olevan väärässä.

Ost Horai
Ääninäyttelijät: Kana Hanazawa (Japani), Amber Lee Connors (Englanti)
Henkikilpikonnan (), yhden Melromarcin ulottuvuuden suojelijaeläimen, sielun ihmisruumiillistuma. Hänen tehtävänsä oli huomaamatta kerätä kuolleiden sieluja, jotta Henkikilpikonna voisi luoda niillä suojakenttiä aaltoja vastaan, mikäli aallot onnistuisivat ennen sitä ennen tuhoamaan yli kaksi kolmasosaa sen ulottuvuuden elävistä olennoista. Vain jos Ost ei saanut kerättyä tarpeeksi sieluja eivätkä muutkaan Henkikilpikonnan luomat olennot onnistuisi siinä, Henkikilpikonna itse heräisi keräämään sieluja. Mutta Kyo Ethninan otettua Henkikilpikonna valtaansa ja alettua imeä sillä myös elävien sieluja, Ost päätti pyytää Naofumia ja muita taistelemaan Henkikilpikonnaa vastaan ja tuhoamaan sen, vaikka Ost itsekin kuolisi siitä.

Lähteet

Aiheesta muualla 
 Animesarjan 1. tuotantokausi Anime News Networkissä 
 Animesarjan 2. tuotantokausi Anime News Networkissä 

Mangasarjat
Animesarjat
Light novel
Fantasia-anime ja -manga
2010-luvun anime ja manga